stanford-oval/wikipedia huggingface dataset:
Krista Pöllänen

Krista Pöllänen (o.s. Ylönen, s. 10. kesäkuuta 1973 Lahti) on suomalainen keilaaja.
Pöllänen saavutti keilailun EM-kultaa masters-kisasta 2010 Latvian Riiassa. Finaalissa hän kukisti ruotsalaisen Sandra Anderssonin sarjavoitoin 2–1. Finaalivastustaja Anderssonin Pöllänen kukisti 249–215-lukemin. Pölläsen mestaruus oli ensimmäinen suomalaisnaisen voittama henkilökohtainen Euroopan-mestaruus sitten 1993 kultaan yltäneen Pauliina Aallon.
Pöllänen sai 2010 EM-kisoista mestaruuden ohella myös parikilpailusta hopeaa yhdessä Piritta Kantolan kanssa ja triokisasta pronssia joukkueella, johon kuuluivat Pöllänen, Kantola ja Hannele Impola. Hän sai myös pronssia henkilökohtaisesta all events -kisasta ja oli siten mukana kaikissa Suomen saavuttamissa kisamitaleissa.
Vuonna 2009 Pöllänen saavutti MM-pronssia singlessä.
Pöllänen on voittanut henkilökohtaisen Suomen-mestaruuden kahdeksan kertaa, vuosina 2001, 2002, 2004, 2008, 2010, 2011, 2012 ja 2015. Hän on uransa aikana keilannut 17 kertaa täyden 300 pisteen sarjan, ensimmäisen kerran marraskuussa 1997. Hän on edustanut lahtelaisseura Sirkkuja vuodesta 1995.
Steven Strait

| Steven Strait |
| --- | --- |
 Steven Strait vuonna 2009 Tribeca Film Festivaaleilla.
Henkilötiedot
Koko nimi:  Steven A. Strait
Syntynyt: 23. maaliskuuta 1986 (ikä 38) Greenwich Village, New York
Ammatti:  näyttelijä, muusikko
Näyttelijä
Aktiivisena:  2005-
Aiheesta muualla
IMDb 
Elonet
Steven A. Strait (s. 23. maaliskuuta 1986 Greenwich Village, New York) on yhdysvaltalainen näyttelijä ja laulaja. Hän syntyi New Yorkissa.
Biografia > Varhaisvaiheet ja malliura

Strait syntyi ja kasvoi Greenwich Villagessa, New Yorkissa. Hän valmistui vuonna 2004 Xavier High Schoolista. Hän otti näytelmätunteja Stella Adler Studiolla. Ollessaan teini-ikäinen Strait toimi mallina joillekin firmoille, muun muassa seuraaville: L'uomo Vogue, Spoon-lehdelle, Details, Surface, Hollister Kalifornia ja Pop-lehdelle. Hän teki yhteistyötä monien valokuvaajien kuten Bruce Weberin, Herb Rittsin ja Ellen von Unwerthin kanssa.
Biografia > Ura näyttelijänä

Strait aloitti näytelmätuntinsa ollessaan yhdentoista. Ollessaan kuudennella luokalla hän alkoi ottaa näytelmätunteja joissa esiinnyttiin Village Community School -koulussa. Hän löysi intohimonsa näyttelemisen suhteen esiinnyttyään ensimmäisen kerran. Hän työskenteli Stella Adler Acting Studiolla ja Black Nexxus Acting Studiolla New Yorkissa.
Vuonna 2004 Strait muutti Kaliforniaan isompaa näyttelijän uraa luoden. Kun hän vuonna 2005 oli käynyt koe-esiintymisessä, hän sai roolin saman vuoden elokuvaan Sky High, jossa hän esittää teini-ikäistä supersankaria nimeltä Warren Peace. Hän tulkitsi laulun "One Thing Leads to Another" elokuvan soundtrackiksi The Fixx -yhtyeen kanssa.
Sttaitin seuraava elokuvaprojekti tapahtui Ashlee Simpsonin (tämän debyyttielokuvassa) ja Pell Jamesin kanssa elokuvassa Undiscovered, joka kertoo nuorista näyttelijöistä joista tulee tähtiä. Vuonna 2006 hän tähditti kauhuelokuvaa The Covenant roolinaan Caleb Danvers. Vuonna 2008 hän oli mukana esihistoriallisessa elokuvassa 10000 BC.
Strait esiintyi vuonna 2008 elokuvassa Stop-Loss Michael Colsonina.
Biografia > Musiikkiura

Strait aloitti laulu-uransa eräässä New Yorkin bändissä. Bändiin kuuluivat Riyaad Edoo, Lukasz Gunia, Michael D'Andrilli ja Geoff Toelocca. Straitia pyydettiin lähtemään bändistä kun hänen vokaalityylinsä ja esiintymisensä ei ollut samanlaista kuin muulla bändillä. Myöhemmin Strait kokosi The Tribe -yhtyeen Michael D'Andrillin kanssa. Strait oli kuitenkin niin kiireinen, että bändi ei toimi enää yhdessä. Straitillä on levytyssopimus Lakeshore Recordsin kanssa ja on julkaissut sooloalbumin.
Strait lauloi seitsemän laulua Undiscovered-elokuvan soundtrackilla. Ne ovat:
Biografia > Yksityiselämä

Vuonna 2006 Strait alkoi tapailla Lynn Collinsia. Vuonna 2008 Steven Strait ilmoitti, että he ovat menneet kihloihin. Myöhemmin samana vuonna hän ilmoitti heidän olevan naimisissa.
Filmografia

| Vuosi | Elokuva | Rooli | Huomioita |
| --- | --- | --- | --- |
| 2005 | Sky High | Warren Peace |  |
| 2005 | Undiscovered | Luke Falcon |  |
| 2006 | The Covenant | Caleb Danvers |  |
| 2008 | 10000 BC | D'Leh |  |
| 2008 | Stop-Loss | Michael Colson |  |
| 2009 | City Island | Tony Nardella |  |
| 2015–2022 | The Expanse |  James Holden | Sarja |
Aiheesta muualla

Wikimedia Commonsissa on kuvia tai muita tiedostoja aiheesta .
Steven Strait Internet Movie Databasessa. (englanniksi)
Intelsat 35e

| Intelsat 35e |
| --- | --- |
 Intelsat 35e laukaisu.
Organisaatio:  Intelsat
Valmistaja:  Boeing
Tehtävätyyppi:  tietoliikennesatelliitti
Laukaisu:  5. heinäkuuta 2017 Kennedy Space Center LC-39A
Laukaisualus:  Falcon 9 Full Thrust
Kiertorata
Viitejärjestelmä:  Maakeskeinen
Kiertorata:  GEO
Pituuspiiri:  34,5° W
Epookki:  suunniteltu
Intelsat 35e (IS-35e) on Intelsatin operoima geostationaarinen tietoliikennesatelliitti. Se laukaistiin SpaceX:n Falcon 9 Full Thrust raketilla 5. heinäkuuta 2017.
Satelliitti on kiertoradalla segmentillä 34,5 astetta läntistä pituutta (eli 325,5 astetta itäistä pituutta), josta se palvelee Amerikan, Afrikan ja Euroopan laajakaista-, video- ja mobiilitietoliikennettä, korvaten vanhemman Intelsat 903 -satelliitin.
Satelliitti

Intelsat 35e on Boeingin valmistama satelliitti, joka pohjautuu yhtiön 702HP (high power) -satelliittirungosta kehitettyyn 702MP (medium power) -runkoon. Satelliitti kuuluu Intelsatin uuteen EpicNG -satelliittiperheeseen. Intelsat ja Boeing solmivat satelliitin tilaussopimuksen heinäkuussa 2014, IS-35e:n ollessa yhdeksäs Intelsatin Boeingilta tilaama 702MP-runkoon pohjautuva tietoliikennesatelliitti.
Næss

Næss on seuraavien norjalaisten henkilöiden sukunimi:
Arne Næss (1912–2009), ympäristöfilosofi
Børre Næss (s. 1982), maastohiihtäjä
Ivar Næss (1878–1936), arkkitehti
Marianne Sivertsen Næss (s. 1974), poliitikko
Petter Næss (s. 1960), näyttelijä ja elokuvaohjaaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Oʻzbekiston milliy teleradiokompaniyasi

Taškentin radiotalo.
Oʻzbekiston milliy teleradiokompaniyasi on Uzbekistanin kansallinen yleisradioyhtiö.
Historia

Säännöllinen yleisradiotoiminta alkoi Taškentissa vuonna 1927 kahden kilowatin lähettimellä. Vuonna 1931 perustettiin Keski-Aasian radiokomitea ja vuonna 1934 Uzbekistanin SNT:n kansankomissaarien neuvoston alainen tasavallan radiokomitea.
Radion ulkomaanpalvelu Toshkent ovozi aloitti toimintansa vuonna 1947 englannin, persian ja uiguurin kielillä. Myöhemmin mukaan tulivat urdun- ja arabiankieliset lähetykset sekä ulkomailla asuville uzbekeille suunnattu ohjelma Vatandosh. Ulkomaanpalvelu lakkautettiin vuonna 2006.
Neuvostoaikana yleisradiotoiminnasta vastasi Uzbekistanin ministerineuvoston televisio- ja radiokomitea, jonka alaisuuteen kuuluivat tasavallan radio ja televisio, radion ulkomaanpalvelu, elokuvastudio Oʻzbektelefilm, televisiokeskus sekä radio- ja äänitysstudio.
Uzbekistanin radiolla oli vuonna 1978 kolme kotimaanohjelmaa:
Ensimmäinen yleisohjelma
Toinen uutis- ja musiikkiohjelma Mashal, johon oli otettu mallia radioasema Majakista
Kolmas kirjallisuus- ja musiikkiohjelma ULA-alueella. Stereolähetykset alkoivat vuonna 1975.
Tasavallan radio lähetti ohjelmaa vuonna 1975 keskimäärin 35 tuntia päivässä uzbekin, venäjän, tadžikin, kazakin, karakalpakin, tataarin ja uiguurin kielillä. Ulkomaanlähetyksiä oli seitsemän tuntia päivässä. Lyhyitä paikallislähetyksiä teki 11 alueellista televisio- ja radiokomiteaa sekä 148 piiritoimitusta. Lisäksi välitettiin Yleisliittolaisen radion ensimmäistä ja toista ohjelmaa.
Radion yhteydessä toimivat kansansoitinyhtye, maqamyhtye, kamarikuoro, viihde- ja sinfoniaorkesteri, lastenkuoro, kamariorkesteri ja dutaryhtye. Ne siirrettiin kulttuuri- ja urheiluministeriön alaisuuteen vuonna 2005.
Televisiolähetykset alkoivat Taškentissa vuonna 1956. Vuonna 1962 otettiin käyttöön toinen kanava ja vuonna 1965 alettiin välittää Neuvostoliiton television ohjelmia. Urganchissa ja Nukusissa toimivat alueelliset televisiokeskukset, ja lisäksi oli 11 paikallistoimitusta. Moskovan värilähetykset alkoivat vuonna 1971 ja paikalliset värilähetykset vuonna 1978.
Uzbekistanin televisio välitti vuonna 1978 kolmea ohjelmaa:
Ensimmäinen Moskovan keskustelevision kanava
Toinen Uzbekistanin kanava
Kolmas Taškentin kaupungin ja alueen kanava, joka lähetti myös Dušanben ja Frunzen ohjelmia.
Televisio lähetti tasavallan omaa ohjelmaa vuonna 1974 keskimäärin 11 tuntia päivässä. Karakalpakialla ja Xorazmin alueella oli omat televisiokanavansa.
Nykypäivä

Uzbekistanin televisio- ja radiokomitean pohjalta muodostettiin vuonna 1992 valtion yleisradioyhtiö Oʻzbekiston Davlat teleradioeshittirish kompaniyasi, joka sai vuonna 1996 nimen Oʻzbekiston teleradiokompaniyasi. Nykyinen kansallinen yleisradioyhtiö Oʻzbekiston milliy teleradiokompaniyasi (Oʻzbekiston MTRK) on perustettu vuonna 2005.
Oʻzbekiston MTRK:n organisaatioon kuuluvat valtion omistamat tuotantoyhtiöt, Karakalpakian yleisradioyhtiö, alueelliset yleisradioyhtiöt, Oʻzbektelefilm, tekniset palvelut ja multimediakeskus. Se hallinnoi valtion osuutta osakeyhtiöpohjaisessa Yoshlar-yleisradioyhtiössä.
Yhtiöllä on nykyään neljä valtakunnallista radio-ohjelmaa:
Yleiskanava Oʻzbekiston
Nuorten kanava Yoshlar
Yhteiskunnallisen valistuksen kanava Mahalla
Uutiskanava Oʻzbekiston 24.
Valtakunnallisia analogisia ja digitaalisia televisiokanavia ovat:
Yleiskanava Oʻzbekiston
Nuorten kanava Yoshlar
Taškentin kanava Toshkent
Urheilukanava Sport
Yhteiskunnallisen valistuksen kanava Mahalla
Kulttuuri- ja opetuskanava Madaniyat va maʼrifat
Lasten kanava Bolajon
Maantiede- ja dokumenttikanava Dunyo boʻylab
Elokuvakanava Kinoteatr
Musiikkikanava Navo
Uutiskanava Oʻzbekiston 24.
Aiheesta muualla

Oʻzbekiston milliy teleradiokompaniyasi
Aleksi Tarvonen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 19. heinäkuuta 1994 (ikä 30)
Syntymäpaikka: Kotka, Suomi
Pelipaikka: vasen laitahyökkääjä
Pituus: 185 cm
Paino: 80 kg
Seura
Seura: FC KTP
Pelinumero: 9
Junioriseurat
2006–2011: KTP
Seurat
| Vuodet | Seura | O | (M) |
| 2010–2018 | KTP | 152 | (29) |
| 2014 | → PeKa (laina) | 6 | (3) |
| 2015 | → Sudet (laina) | 2 | (1) |
| 2019 | Ilves | 6 | (0) |
| 2019 | Ilves II | 2 | (0) |
| 2020 | KPV | 22 | (10) |
| 2021- | KTP | 64 | (26) |
| 2023 | → PEPO (laina) | 1 | (0) |
| 2023 | → JJK Jyväskylä (laina) | 9 | (2) |
| Yhteensä | Yhteensä | 264 | (71) |
 Seurajoukkueuran tilastot kattavat vain kansalliset sarjat, päivitetty 5. marraskuuta 2024.
Aleksi Tarvonen (s. 19. heinäkuuta 1994 Kotka) on suomalainen jalkapalloilija, joka edustaa Veikkausliigassa pelaavaa FC KTP:tä. Hän on pelipaikaltaan vasen laitahyökkääjä.
Tarvonen pelasi vuosina 2010–2013 KTP:ssä Kakkosta ja Kolmosta yhteensä 71 ottelua, joissa hän teki kahdeksan maalia. Kaudella 2014 hän edusti Ykkösessä pelannutta FC KTP:tä, muttei päässyt kauden aikana kertaakaan kentälle. Ensiesiintymisensä Veikkausliigassa Tarvonen teki 19. huhtikuuta 2015. Hän jatkoi uraa FC KTP:ssä seuran pudottua ensin Ykköseen ja edelleen Kakkoseen. Tarvonen siirtyi kaudeksi 2019 Veikkausliigaa pelanneen Tampereen Ilveksen riveihin. Kaudeksi 2020 hän siirtyi Ykkösessä pelanneeseen KPV:hen. Kahden vuoden Ilves-KPV -kierroksen jälkeen Tarvonen palasi Ykkösessä pelanneen KTP:n riveihin ollen nostamassa seuraa Veikkausliigaan, jota Tarvonen ei pystynyt juurikaan pelaamaan kevään 2023 loukkaantumisen vuoksi. KTP putosi kaudeksi 2024 Ykkösliigaan noustakseen jälleen kaudeksi 2025 taas Veikkausliigaan.
Aleksi Tarvonen on pelannut Veikkausliigassa kauden 2024 loppuun mennessä neljä kautta kahdessa joukkueessa (KTP ja Ilves) yhteensä 42 ottelua ja tehnyt kaksi maalia.
Saavutukset

Suomen cup-mestaruus 2019 Ilveksen riveissä
Ykkösliigan kauden 2024 maalikuningas
Ykkösen heinäkuun 2022 pelaaja
Ykkösliigan kesäkuun 2024 pelaaja
Megaupload

| Megaupload Ltd>  |
| --- | --- |

Tunnuslause:  Upload to me today
Yritysmuoto:  Limited (osakeyhtiö)
Perustettu:  21. maaliskuuta 2005
Perustaja:  Kim Dotcom
Lakkautettu:  19. tammikuuta 2012
Toimitusjohtaja:  Kim Dotcom
Avainhenkilöt:  Finn Batato (markkinointijohtaja), Kim Dotcom
Kotipaikka:   Hongkong, Kiina
Toimiala:  Tiedostonjakopalvelu
Henkilöstö:  155
Omistaja:  Kim Dotcom
Kotisivu:  www.megaupload.com
Huomioitavaa:  FBI on takavarikoinut Megauploadin palvelimet ja jäädyttänyt sivustojen toiminnan.
Infobox OKVirheellinen NIMI-arvo: 
Kuvakaappaus Megauploadista FBI:n suljettua sen.
Megaupload Limited oli Hongkongissa toiminut yritys, jonka perusti Kim Dotcom vuonna 2005. Megaupload tunnettiin parhaiten samannimisestä verkkosivustosta, joka kuului maailman suurimpiin tiedostonjakelusivustoihin. Sivustolla oli tallennettuna 12 miljardia uniikkia tiedostoa ja yli 100 miljoonaa käyttäjää.
Yhdysvaltojen viranomaiset sulkivat Megauploadin tammikuussa 2012 tekijänoikeuslakien rikkomisen vuoksi.
Megaupload tarjosi samankaltaista palvelua kuin Applen iCloud, Microsoftin OneDrive, Googlen YouTube ja Dropbox, joita ei ole vastaavasti suljettu. Megaupload tarjosi tekijänoikeuksien haltijoille ominaisuuden, jonka avulla tekijänoikeuksien haltijat, kuten elokuvayhtiöt, pystyivät mitätöimään yksittäisiä tiedostoihin johtavia URL-osoitteita.
Megauploadin seuraaja Mega avattiin 19. tammikuuta 2013. lähde?
Palvelut

Megauploadin perusominaisuudet olivat ilmaisia, mutta maksullisilla Premium-tunnuksilla sai enemmän tallennustilaa ja rajoittamattoman määrän verkkokaistaa. Premium-tunnuksien lisäksi Megaupload sai tuloja mainoksista, joita näytettiin ilmaiskäyttäjille. lähde?
Palvelut > Megaupload

Megaupload tarjosi käyttäjilleen mahdollisuuden ladata sivustolle erilaisia tiedostoja, esimerkiksi videoita, musiikkia tai ohjelmia, ja jakaa näitä tiedostoja toisten käyttäjien kopioitavaksi. Valtaosa Megauploadiin ladatuista tiedostoista oli  laillisesti jaossa, mutta käyttäjien eniten kopioima materiaali oli laittomasti ladattua tekijänoikeuksien alaista materiaalia.
Palvelut > Megavideo

Megavideo oli videojakopalvelu, johon käyttäjät saattoivat ladata videotiedostoja ja kopioida niitä palvelimelta omille koneilleen.
Palvelut > Megapix

Megapix tarjosi käyttäjilleen mahdollisuuden ladata palvelimelle valokuvia ja jakaa niitä.
Palvelut > Megalive

Megalive tarjosi käyttäjilleen mahdollisuuden lähettää reaaliaikaista suoratoistoa esimerkiksi webkameran kautta.
Palvelut > Megabox

Megabox oli kehitysvaiheessa oleva palvelu, jossa artistien oli tarkoitus myydä musiikkiaan suoraan kuluttajille saaden 90 prosenttia tuloista.Artisteilla oli mahdollisuus saada tuottoa myös ilmaiseksi palvelussa julkaisemistaan kappaleista.
Kesäkuussa 2012 Kim Dotcom ilmoitti, että Megabox-palvelu avattaisiin tekijänoikeuskiistoista huolimatta.
Palvelut > Megaporn

Megaporn tarjosi käyttäjilleen verkkotallennustilaa, joka oli tarkoitettu erityisesti pornografiselle materiaalille.
Megasong-mainosvideo

Megaupload tuotti joulukuussa 2011 sivustoa promotoivan mainosvideon "Megasong", jossa esiintyi useita eri taiteilijoita. YouTube-palvelu poisti videon sivustoltaan toistuvasti, koska Universal Music Group katsoi artistien julkaisusopimuksiin vedoten videon rikkovan heille kuuluvia tekijänoikeuksia. Megaupload ilmoitti kuitenkin sillä olevan sopimukset videon materiaalista kunkin artistin kanssa ja haastoi Universal Music Groupin yhdysvaltalaiseen oikeusistuimeen.
Sivuston sulkeminen

Yhdysvaltalaiset viranomaiset sulkivat tammikuussa 2012 Megaupload-sivuston, ja seitsemän ihmistä asetettiin syytteeseen piratismista. Viranomaisten mukaan tekijänoikeuksien omistajille oli aiheutunut yli puolen miljardin dollarin suuruiset tappiot laittomasti jaossa olleen materiaalin johdosta. Syytekirjelmän mukaan sivusto oli tuottanut omistajalleen esimerkiksi vuonna 2010 32 miljoonaa dollaria. Joidenkin tietojen mukaan yhtiö olisi kokonaisuudessaan tuottanut yli 175 miljoonaa dollaria. Megauploadin sivustojen sulkemisen seurauksena maailmanlaajuinen Internet-liikenne laski näkyvästi.
Anonymous-ryhmä hyökkäsi FBI:n, Department of Justicen ja Universal Music Groupin verkkosivustoille tapahtuman johdosta.
Megaboxin suunniteltu etusivu.
Sooyoung

| Choi Soo-young> 최수영 |
| --- | --- |
 Fanitapaamisessa vuonna 2018
Henkilötiedot
Syntynyt: 10. helmikuuta 1990 (ikä 34) Gwangju, Etelä-Korea
Ammatti:  Laulaja, tanssija, näyttelijä, malli
Muusikko
Taiteilijanimi:  Sooyoung (수영)
Aktiivisena:  2002–
Tyylilajit:  K-pop, dancepop
Soittimet:  Laulu
Yhtyeet:  Girls' Generation
Levy-yhtiöt:  SM Entertainment
Aiheesta muualla
esaram.co.kr/en/choisooyoung
  [ Muokkaa Wikidatassa ] [ ohje ]  
Sooyoung (kor. 수영, oik. Choi Soo-young (kor. 최수영), s. 10. helmikuuta 1990 Gwangju) on eteläkorealainen laulaja, tanssija, näyttelijä ja malli, joka tunnetaan erityisesti Girls' Generation -yhtyeen jäsenenä.
Ennen Girls' Generationia Sooyoung kuului japanilaiseen Route 0 -tyttöduoon vuosina 2002–2003. Girls' Generation debytoi vuonna 2007.
Elokuussa 2011 Sooyoung joutui autokolariin matkalla vapaaehtoistyöhön. Vastakkaisella kaistalla ajanut auto ajautui väärälle kaistalle ja törmäsi autoon, jossa Sooyoung oli. Hänet toimitettiin sairaalahoitoon, jossa hänellä todettiin murtuma ristiluussa. Loukkaantumisensa takia Sooyoung oli kuukauden ajan sivussa Girls' Generationin toiminnasta.
Hän on näyttelijänä muun muassa draamasarjassa Run On sekä elokuvassa New Year Blues.
Diskografia

Route 0 -duo julkaisi kolme singleä.
Sooyoungin ensimmäinen soolosingle nimeltä "Winter Breath" on julkaistu joulukuussa 2018.
Filmografia > Elokuvat

| Ilmestymisvuosi | Nimi | Rooli |
| --- | --- | --- |
| 2008 | Hello, Schoolgirl | Jeong Da-jeong |
| 2019 | The Poem, My Old Mother | kertoja |
| 2019 | Memories of a Dead End | Yoomi |
| 2019 | Miss & Mrs. Cops | Yang Jang Mi |
| 2019 | A Little Princess | Na Gong Joo |
| 2021 | New Year Blues | Oh Wol |
Filmografia > Televisio

| Ilmestymisvuosi | Nimi | Rooli |
| --- | --- | --- |
| 2007–2008 | Unstoppable Marriage | Sooyoung |
| 2010 | Oh! My Lady | cameorooli |
| 2011 | Paradise Ranch | Miss Soo |
Aiheesta muualla

Sooyoung Melon-palvelussa (koreaksi)
Sooyoung Internet Movie Databasessa. (englanniksi)
MyDramaList-sivustolla (englanniksi)
Girls’ Generation
| --- | --- |
Studioalbumit:   Girls’ Generation  Oh!  Girls’ Generation  The Boys  Girls & Peace  I Got a Boy  Love & Peace  Lion Heart  Holiday Night  Forever 1 
EP:t:   Gee  Tell Me Your Wish (Genie)  Hoot  Mr.Mr. 
Singlet:   ”Into the New World”  ”Girls’ Generation”  ”Kissing You”  ”Baby Baby”  ”Gee”  ”Way to Go!”  ”Tell Me Your Wish (Genie)”  ”Chocolate Love”  ”S.E.O.U.L.”  ”Oh!”  ”Mr. Taxi/Run Devil Run”  ”Hoot”  ”Visual Dreams”  ”The Boys”  ”Paparazzi”  ”All My Love Is for You”  ”Flower Power”  ”Dancing Queen”  ”I Got a Boy”  ”Love & Girls”  ”Galaxy Supernova”  ”My Oh My”  ”Mr.Mr.” 
Muuta:   Diskografia  SM Entertainment  Girls’ Generation-TTS
Xavier Samuel

| Xavier Samuel |
| --- | --- |
 Xavier Samuel vuonna 2012.
Henkilötiedot
Syntynyt: 10. joulukuuta 1983 (ikä 40) Hamilton, Victoria, Australia
Ammatti:  näyttelijä
Aiheesta muualla
www.xavier-samuel.com
IMDb 
Elonet
Xavier Samuel (s. 10. joulukuuta 1983) on australialainen näyttelijä. Hän on näytellyt kotimaassaan useissa elokuvissa, ja vuonna 2010 hän teki Hollywood-debyyttinsä vampyyrielokuvassa Twilight – Epäilys.
Nuoruus

Samuel syntyi 10. joulukuuta 1983. Hänen vanhempansa olivat Maree Samuel ja Clifford Samuel. Hän valmistui Rostrevorin lukiosta vuonna 2001 ja kävi myöhemmin Flindersin yliopistoa, joka painottui pääasiassa draamaan.
Ura

Vuonna 2002 Samuel oli puolen vuoden ajan laulajana Hyatus-nimisessä yhtyeessä.
Samuel teki debyyttinsä kameroiden edessä vuonna 2003 televisiosarjassa McLeodin tyttäret. Ensimmäisen elokuvaroolinsa hän sai vuoden 2006 elokuvasta 2:37. Hän esiintyi myös muissa australialaisissa elokuvissa, kuten September (2007) ja Newcastle (2008). Vuonna 2009 Samuel valittiin näyttelemään Riley-nimistä vastasyntynyttä vampyyria Stephenie Meyerin kirjoihin perustuvan elokuvasarjan kolmannessa osassa Twilight – Epäilys (2010). Se oli hänen ensimmäinen roolinsa yhdysvaltalaisessa elokuvassa.
Samuel on esiintynyt myös teatterissa, esimerkiksi näytelmässä Osama the Hero vuonna 2006.
Filmografia > Teatteriroolit

| Vuosi | Näytelmä | Rooli |
| --- | --- | --- |
| 2006 | Two Weeks with the Queen | Colin |
| 2006 | Osama the Hero |  |
| 2007 | Mercury Fur |  |
Filmografia > Elokuvat ja televisio

| Vuosi | Elokuva | Rooli | Huomioita |
| --- | --- | --- | --- |
| 2003 | McLeodin tyttäret | Jason | Televisiosarja |
| 2006 | 2:37 | Theo |  |
| 2006 | Angela's Decision | Will Turner |  |
| 2007 | September | Ed Anderson |  |
| 2008 | Newcastle | Fergus |  |
| 2008 | Dream Life | Boyd | Televisioelokuva |
| 2009 | The Loved Ones | Brent |  |
| 2009 | Road Train | Marcus |  |
| 2010 | Twilight – Epäilys | Riley |  |
| 2012 | Bait | Josh |  |
| 2013 | Perfect Mothers | Ian |  |
| 2014 | Fury | Lt. Parker |  |
| 2016 | Love & Friendship | Reginald DeCourcy |  |
| 2016 | Mr. Church | Owen |  |
| 2016 | Spin Out | Billy |  |
| 2016 | The Death and Life of Otto Bloom | Otto Bloom |  |
| 2017 | Bad Blood | Vincent |  |
| 2017 | A Few Less Men | David |  |
| 2017 | Seven Types of Ambiguity | Simon Heywood | Televisiosarja |
| 2021 | Tell Me Your Secrets | Kit Parker | Televisiosarja |
| 2022 | Elvis | Scotty Moore |  |
| 2022 | Blondi | Cass Chaplin |  |
Aiheesta muualla

Kuvia tai muita tiedostoja aiheesta Xavier Samuel Wikimedia Commonsissa
William Hurt

| William Hurt |
| --- | --- |
 William Hurt Toronton elokuvajuhlilla 2005.
Henkilötiedot
Koko nimi:  William McChord Hurt
Syntynyt: 20. maaliskuuta 1950 Washington, D.C.
Kuollut: 13. maaliskuuta 2022 (71 vuotta) Portland, Oregon
Ammatti:  näyttelijä
Aiheesta muualla
IMDb 
Elonet
William McChord Hurt (20. maaliskuuta 1950 Washington, D.C. – 13. maaliskuuta 2022 Portland, Oregon) oli yhdysvaltalainen näyttelijä ja Oscar-voittaja.
Ura

Hurt valmistui 1968 Middlesexin koulusta, jossa hänellä oli ollut useita päärooleja koulunäytelmissä. Hän pääsi Tuftsin yliopistoon opiskelemaan teologiaa, mutta päätyi kuitenkin Juilliardin draamakouluun.
Hurt aloitti näyttelijänuransa teatterista, mutta siirtyi pian elokuviin. Hän voitti vuonna 1986 parhaan miespääosan Oscarin elokuvasta Hämähäkkinaisen suudelma. Lisäksi hän on ollut Oscar-ehdokkaana elokuvista Sanaton rakkaus, Broadcast News – suora lähetys ja A History of Violence.
Hurt esitti usein intellektuelleja, mutta hän näytteli myös muunlaisissa rooleissa, kuten elokuvissa Rakastan sinut kuoliaaksi ja A History of Violence, jossa Hurt näyttelee gangsterijohtaja Richie Cusackia.
Hurt oli Time-lehden perustajan Henry Lucen poikapuoli. Hänellä on neljä lasta, joista yksi ranskalaisnäyttelijä Sandrine Bonnairen, yksi Sandra Jenningsin ja kaksi Heidi Hendersonin kanssa. Lisäksi hän on ollut naimisissa Mary Beth Hurtin kanssa 1971–1982 ja hänellä oli lyhyt suhde Marlee Matliniin 1986.
Toukokuussa 2018 Hurtilla todettiin luihin asti levinnyt terminaalivaiheeseen edennyt eturauhasen syöpä. Hurt kuoli 71-vuotiaana 13. maaliskuuta 2022.
Palkintoja > Oscarit

1986 Paras miespääosa: Hämähäkkinaisen suudelma
Ehdokkaana:
1987 Paras miespääosa: Sanaton rakkaus
1988 Paras miespääosa: Broadcast News – suora lähetys
2006 Paras miessivuosa: A History of Violence
Palkintoja > Baftat

1986 Paras miespääosa: Hämähäkkinaisen suudelma
Palkintoja > Golden Globet

Ehdokkaana:
1981 Paras uusi miesnäyttelijä: Muutostiloja
1986 Paras miespääosa draamaelokuvassa: Hämähäkkinaisen suudelma
1987 Paras miespääosa draamaelokuvassa: Sanaton rakkaus
1988 Paras miespääosa komedia- tai musikaalielokuvassa: Broadcast News – suora lähetys
Aiheesta muualla

William Hurt Internet Movie Databasessa. (englanniksi)
William Hurt Elonetissä.